Mike Wofford

Mike Wofford (* 25. Februar 1938 in San Antonio, Texas; † 19. September 2025) weer en US-amerikaansch Jazzmusiker (Piano, Kompositschoon).

 Leven un Wirken 
Wofford is in San Diego/Kalifornien upwussen un harr sien eersten professionellen Upträen mit James Moody in dat Lighthouse Cafe in Hermosa Beach un hörr later den Bands vun Shelly Manne un Shorty Rogers an. In den Folgejohren hett he mit Musikern as Zoot Sims, Joe Pass, Barney Kessel, Robert Conti, Harry „Sweets“ Edison, Eddie „Cleanhead“ Vinson un Bud Shank arbeit.

Af 1979 hett he de Singerin Sarah Vaughan begleit; later is he mit Benny Carter uptreeden. 1989 hett he an All That Jazz mitwarkt, dat letzte Studioalbum vun Ella Fitzgerald, mit de he bit 1992 up Tour gung. Buterdem hett he mit sien Quartett de Singerin Lorez Alexandria begleit. Dornah wurr he Liddmaat vun de Band vun Kenny Rankin. As Huuspianist vun de Jazzclubs Elario’s un Horton Grand Hotel in San Diego is he ünner annern mit Kenny Burrell, Benny Golson, Art Farmer, Charlie Haden, Slide Hampton, Clifford Jordan un Ray Brown uptreeden. He hett eegen Bands leit un weer Co-Leader vun en Quartett mit sien Fru, de Fleutissin Holly Hofmann. 2000 speel he in en Trio mit Anthony Ortega un Joe LaBarbera (Scattered Clouds). In den Beriek vun den Jazz weer he luut Tom Lord tüschen 1962 un 2013 an 164 Upnahmesessions bedeeligt, toletzt mit Holly Hofmann (Low Life: The Alto Flute Project).Tom Lord The Jazz Discography (online, afropen an’n 2. September 2025).

He is an de Elektrolytstörung Hyponatriämie storven.

 Diskographie (Utwahl) 
 Strawberry Wine mit John Doling, John Guerin, 1966
 Sure Thing mit Tom Azarello, Monty Budwig, John Guerin, Jim Plank, Andy Simpkins, 1967
 Summer Night mit Monty Budwig, John Guerin, 1967
 Scott Joplin: Interpretations ’76 mit Chuck Domanico, Shelly Manne, 1976
 Afterthoughts, Soloalbum, 1978
 Mike Wofford Trio Plays Jerome Kern mit Jim Plank, Andy Simpkins, 1980
 Mike Wofford Quartet Plays Jerome Kern, Vol. 2 mit Jim Plank, Andy Simpkins, 1980
 Plays Jerome Kern, Vol. 3 mit Jim Plank, Andy Simpkins, 1981
 Funkallero mit Sherman Ferguson, Andy Simpkins, Paul Sundford, 1987
 Plays Gerald Wilson: Gerald’s Peoplet mit Richie Gajate Garcia, Rufus Reid, 1988
 Live at Maybeck Recital Hall, Vol. 18, Soloalbum, 1992
 Synergy mit Joe LaBarbera, Rob Thorsen, 1998
 Bertram Turetzky / Mike Wofford Transition & Transformation, mit George Lewis, Glen Campell, Mary Lindblom, Lorie Kirkell, Kristin Korb, 2000
 Time Cafe mit Duncan Moore, Darek Oleszkiewicz, 2001
 Live at Athenaeum Jazz mit Victor Lewis, Peter Washington, 2004
 Mike Wofford / Holly Hofmann Quintet: Turn Signal, 2011
 It’s Personal, Soloalbum 2013

 Weblinks 
 Website vun Mike Wofford (engelsch)
 Indrag bi Discogs (engelsch)
 Mike Wofford bi Allmusic (engelsch)

 Enkeld Nahwiesen 

Kategorie:Mann
Kategorie:Börger von de USA
Kategorie:Boren 1938
Kategorie:Storven 2025
Kategorie:Jazzmusiker
Kategorie:Komponist (Jazz)